বিধানসভার লবিতে হুমায়ুন কবিরের হারানো আইফোন ফিরিয়ে দিল পুলিশ

কলকাতা: বিধানসভার (Assemble) লবিতে তৃণমূল বিধায়ক হুমায়ুন কবিরের (Trinamool MLA Humayun Kabir) হারিয়ে যাওয়া আইফোন (IPhone) ফিরিয়ে দিল পুলিশ। ফোনটি ভরতপুরের বিধায়কের (Bharatpur MLA) হাতে তুলে দেওয়া হয়। ফোন ফিরে পেয়ে খুশি বিধায়ক।

উল্লেখ্য, বিধানসভার লবিতে খোয়া যায় হুমায়ুন কবিরের আইফোন। সকাল ১০.৪০ নাগাদ উপস্থিতি খাতায় সই করে বিধানসভার লবিতে বসেন তৃণমূল বিধায়ক হুমায়ুন কবির।

একটি ফোন হাতে,অপর আই ফোনটি সোফাতেই রাখেন। ভুল বশত তারপর উঠে ফের ৫মিনিটের মধ্যে ফিরে এসে দেখেন ফোন নেই। তৎক্ষণাৎ হেয়ার স্ট্রিট থানায় মৌখিক অভিযোগ জানান তিনি।

আরও পড়ুন: পঞ্জাব চলো ডাকই ভরসা কেজরিওয়ালের, আজ দিল্লিতে বৈঠক

চলতি বাজেট অধিবেশনের শুরু থেকেই যেখানে বিধানসভার স্পিকার বিমান বন্দ্যোপাধ্যায়ের নির্দেশের কড়া নিরাপত্তা। সেখানে বিধানসভার লবিতে থেকে খোদ শাসকদলের বিধায়কের মোবাইল চুরি যাওয়া নিয়ে চাঞ্চল্য তৈরি হয়। তবে মোবাইল ফোন ফিরে পেয়ে খুশি বিধায়ক।

দেখুন অন্য খবর: